

Olete kutsutud vanasse tehasehoonesse pulmapeole või uhkesse kontsertsaali dšässklubi õhtule. Spordihalli uusaastaballile või suurde telki nautima idamaist hõngu ja hõrke delikatesse.
Imestate, et kuidas siis nii - „Pulmad ja vanas tehases?!“
Võime Teid rahustada, et lisaks lookas laudadele ja stiilsele programmile on kutsuja kindlasti mõelnud ka sellele, et Te ei tunneks end seal nagu marslane maal ning on olulist rõhku pööranud ka sobivale ruumikujundusel.
Meie kujundustiim on valmis mõtlema kaasa ja andma ideid ning kaunistama iga ruumi vastavalt ürituse iseloomule ja stiilile, olgu tegu seminari või suvepäeva, pulmapeo või sünnipäeva, piduliku vastuvõtu või rock kontserdi, vaateakna või peotelgiga.
Tellida on võimalik erinevaid stiilikujundusi, õhupallikujundust, lilleseadeid, vaateakende dekoreerimist ja kangadekoori.